**ZBIRANJE PONUDB ZA DODATNE DEJAVNOSTI V VRTCU MAVRICA BREŽICE V ŠOLSKEM LETU 2023/24**

Pozdravljeni!

Vzgojiteljski zbor Vrtca Mavrica Brežice je sprejel sklep, da bomo tudi v naslednjem šolskem letu podprli izvajanje dodatnih dejavnosti na področju gibanja (šport in ples).

Dejavnosti bomo pripravili in izvajali po sledečih pravilih:

vsi potencialni izvajalci bodo **do 11. 9. 2023** na e-mail ravnateljice vrtca silvija.komocar@v-mavrica.si) oddali svoje programe dela, katere bosta s strokovnega vidika pregledali ravnateljica in njena pomočnica. Izbrani bodo **13. 9. 2023** obveščeni o izboru in bodo po tem **na info točke vrtca** (in ne individualno vsakemu otroku v predalček!) odložili svoje letake in prijavnice, ki jih bodo  starši lahko vzeli **do 27. 9. 2023**.

**Do 29. 9. 2023 bodo izvajalci sporočili v upravo število in sezname otrok, vključenih v njihove dejavnosti in urnik izvajanja svoje dejavnosti**, saj mora biti le-ta opredeljena tudi v letnem delovnem načrtu vrtca. **Organizacijo skupin, dogovore in usklajevanja med izvajalci in starši, bodo v celoti in samostojno opravili izvajalci sami**, brez sodelovanja vzgojiteljic ali delavcev v upravi vrtca, vrtec vam bo pomagal z obvestilom za starše na spletni strani.

**Dejavnosti bodo potekale od 15.30** naprej, saj morajo potekati izven programa vrtca, tako bodo izvajalci svoje dejavnosti načrtovali in izvajali v skladu s tem pravilom.

**Prosimo, držite se dogovorjenih terminov, saj kasnejših ponudb ne bomo upoštevali.**

Lep pozdrav!

Ravnateljica: Silvija Komočar